
Nr.U32007-003781/12.09.2007
REFERAT

privind aprobarea Planului Urbanistic de Detaliu “Demolare si construire unitate de locuit P+2+M”, strada Herculane nr. 17A, Timişoara

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. U32007-003781/02.08.2007 privind aprobarea Planului Urbanistic de Detaliu “Demolare si construire unitate de locuit P+2+M”, strada Herculane nr. 17A,Timişoara;

Având în vedere prevederile Certificatului de Urbanism, nr. 3394/08.06.2007;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Demolare si construire unitate de locuit P+2+M”, strada Herculane nr. 17A, Timişoara 


Planul Urbanistic de Detaliu este elaborat de proiectantul S.C. Euro Arhitect S.R.L., proiect nr. 170/2007, la cererea beneficiarilor Macavei Florin si sotia Macavei Anette Corina.
Terenul studiat în cadrul P.U.D. este situat în intravilanul municipiului Timişoara, în partea de sud a oraşului, zona Fratelia. Prin P.U.G. Timişoara pentru acest amplasament este stabilită funcţiunea de locuinţe şi funcţiuni complementare cu regim de inaltime P - P+2.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Suprafaţa totală studiată în cadrul P.U.D. este de 387 mp şi este proprietatea privată a lui Macavei Florin si sotia Macavei Anette Corina, teren înscris în CF nr. 8157 Timişoara având nr. cadastral 1936/635-637/2, casă şi curte în suprafaţă de 387 mp, drept de servitute de trecere de 71 mp, in favoarea top 1936/635-637/1, CF 3535 Chisoda.
Prin documentaţie se propune realizarea unui imobil, al doilea pe aceeaşi parcelă, imobil ce va avea funcţiunea de locuinţe de tip duplex pentru maxim 2 familii. Casa existentă, în regim P se va demola în baza unei Autorizaţii de Demolare. În locul ei beneficiarii doresc realizarea unei locuinţe pentru două familii ce va fi amplasată la 10 faţă de limita posterioară a parcelei, pe limita din dreapta a parcelei şi pentru care există înscrisă în CF dreptul de servitute pentru o suprafaţă de 71 mp.
Accesul pe parcelă se va face din strada Herculane, conform planşei anexă la Avizul Comisiei de Circulaţie nr. TH2007-002799/02.08.2007. S-a asigurat un minimum de spaţiu verde conform normelor prevăzute în RGU aferent PUG Municipiul Timişoara pentru funcţiunea de locuinţă.
Intucat regimul de înălţime al clădirii este P+2E+M nu este necesara obligativitatea prevederii unui lift. (Acesta este obligatoriu daca regimul este de peste P+3 etaje ,in conformitate cu Normativul privind proiectarea cladirilor de locuinte aprobat cu ordinul nr. 71/N din 27.03.1997) .
Indicii propuşi prin prezenta documentaţie sunt:

POT maxim = 40 % 
CUT maxim = 1,6
Regim maxim de înălţime P+2E+M


Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile cerute prin Certificatul de Urbanism in conformitate cu prevederile Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Plan Urbanistic de Detaliu “Demolare si construire unitate de locuit P+2+M”, strada Herculane nr. 17A, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

